Mohd Ghazali Mohd Seth

Jeneral (Bersara) Tan Sri Dato'  Sri Mohd Ghazali bin Dato' Mohd Seth (4 Februari 1929 – 24 Ogos 2021) merupakan Panglima Angkatan Tentera Malaysia (ATM) ke-7 dari tahun 1982 hingga 1985 dan juga mantan Panglima Tentera Darat dari tahun 1977 hingga 1982.

Ketika tempoh perkhidmatan beliau sebagai seorang pegawai tertinggi Angkatan Tentera Malaysia selama 8 tahun dari tahun 1977 hingga 1985, beliau pernah berkhidmat di bawah pemerintahan tiga Yang di-Pertuan Agong iaitu Almarhum Sultan Yahya Petra, Sultan Kelantan (keenam), Almarhum Paduka Ayahanda Sultan Ahmad Shah, Sultan Pahang (ketujuh) dan akhir sekali Almarhum Sultan Iskandar ibni Almarhum Sultan Ismail, Sultan Johor (kelapan).

Beliau juga pernah berkhidmat di bawah kepimpinan kedua-dua Perdana Menteri Malaysia iaitu iparnya sendiri, Tun Hussein Onn serta penggantinya Tun Dr. Mahathir Mohamad (sekaligus apabila Mahathir menjadi Menteri Pertahanan Malaysia dari tahun 1981 hingga 1987) sehingga persaraan beliau pada tahun yang sama iaitu tahun 1985, usia persaraan wajib secara pilihan iaitu 56 tahun.

Keluarga
Adiknya ialah Toh Puan Norashikin Mohd Seth iaitu balu kepada bekas Timbalan Perdana Menteri Malaysia, Tun Dr. Ismail Abdul Rahman, demikianlah dia juga adalah saudara pangkat ipar kepada Tun Dr. Ismail.

Salah satu saudaranya, Kapten Mohd Adnan Mohd Seth juga berkhidmat dalam pasukan Tentera Darat. Bapanya ialah mantan Setiausaha Kerajaan Johor (1953–1956), Dato' Mohd Seth Mohd Said yang juga merupakan besan kepada Dato' Onn Jaafar serta Dato' Abdul Rahman Mohamed Yassin, kerana isterinya Puan Sri Datin Sri Norziah merupakan salah satu anak perempuan kepada Dato' Onn, dan makanya beliau juga adalah salah satu saudara pangkat ipar kepada Tun Hussein Onn.

Kematian 
Beliau meninggal dunia pada 24 Ogos 2021 di Hospital Cardiac Vascular Sentral, Kuala Lumpur kerana jangkitan paru-paru dan jenazahnya telah disemadikan di Tanah Perkuburan Islam Bukit Kiara. Beliau meninggalkan balu, Puan Sri Norziah Onn dan empat anak, Rowina, Ida Kamaria, Datuk Badlisham dan Ahmed Reza. Anak sulungnya, Rohani telah meninggal dunia pada 3 September 2019.

Anugerah

Kehormatan Malaysia 
  :
  Kesatria Mangku Negara (KMN) (1968)
  Johan Mangku Negara (JMN) (1971)
  Panglima Setia Mahkota (PSM) – Tan Sri (1978)
  Panglima Mangku Negara (PMN) – Tan Sri (1981)
 Angkatan Tentera Malaysia :
 Panglima Gagah Angkatan Tentera (PGAT)
  :
  Setia Mahkota Johor (SMJ)
  Dato' Paduka Mahkota Johor (DPMJ) – Dato'
  Dato' Sri Paduka Mahkota Johor (SPMJ) – Dato'
  :
  Darjah Kebesaran Sri Indera Mahkota Pahang (SIMP) – Dato', kini Dato' Indera
  :
  Dato' Paduka Seri Setia Sultan Abdul Halim Mu'adzam Shah (DHMS) – Dato' Paduka (1983)
  :
  Pingat Perkhidmatan Cemerlang (Emas) (PPC)
  Panglima Negara Bintang Sarawak (PNBS) – Dato, kini Dato Sri
 Datuk Amar Bintang Kenyalang (DA) – Datuk Amar (2012)

Rujukan

Panglima Angkatan Tentera Malaysia
Kelahiran 1929
Kematian 2021
Orang dari Johor
Orang Malaysia berketurunan Melayu
Muslim Malaysia
Penerima Panglima Mangku Negara
Penerima Panglima Setia Mahkota
Penerima Darjah Dato’ Sri Paduka Mahkota Johor
Penerima Darjah Sri Indera Mahkota Pahang
Penerima Darjah Dato’ Paduka Mahkota Johor
Penerima Darjah Setia Mahkota Johor
Panglima Tentera Darat Malaysia